section_heading: Kritike
paragraph_text: Robbie Collin je filmu dodijelio tri od pet zvjezdica. U svojoj recenziji za The Telegraph pohvalio je film zbog toga što je "intenzivan, moderan, aktualan, dobro odglumljen" i izjavio da "ostaje jedan od najfascinantnijih, živopisno ostvarenih fantastičnih krajolika u novijoj kinematografiji". Unatoč tome što je hvalio izvedbu Lawrencea i Hoffmana, smatrao je da je bila pretrpana s "dva sata preambule bez vidljive isplate". Zaključio je da je film "pao" i da se "ne može nazvati zadovoljavajućim." Henry Barnes iz The Guardiana također je filmu dao tri od pet zvjezdica. Osjećao je da nudi "uzbuđenje" unatoč "nedostatku čvrste strukture" i sadržava "opuštene specijalne efekte". Također je bio kritičan prema "škripavom scenariju" i smatrao je da mu nedostaje nešto od "terora" prethodnih nastavaka, ali je pohvalio Lawrence za njezinu izvedbu.